|  |
| --- |
| **«Фигыль» темасын өйрәнүнең технологик картасы.** |
| **Тема:**  | Фигыль |
| **Максат:** | 1.Фигыль турында белемнәр булдыру.2.Фигыльне сөйләмдә куллану күнекмәләрен камилләштерү.3.Эшчән ,тырыш кешегә хөрмәт тәрбияләү. |
| **Көтелгән нәтиҗә:** | шәхескә кагылышлы универсаль уку гамәлләре | Укытучы укыганны һәм сөйләгәнне игътибар белән тыңлый белә; табигатькә сакчыл карый;  |
| регулятив универсаль уку гамәлләре | күнегүләрне бирелгән үрнәк һәм кагыйдә буенча планлаштыра ала, тикшерә, башкара;  |
| танып-белү универсаль уку гамәлләре | нишли ? нишләде? нишләгән? нишләячәк? нишләр? соравына җавап булган сүзләрне аера һәм таный; фигыль сүз төркеме дип аңлый; фигыльне сөйләмдә куллана ала; |
| коммуникатив универсаль уку гамәлләре | укучыларның сүзлек хәзинәсе арта, үз фикерләрен төгәл һәм ачык итеп белдерә алалар, кара-каршы әдәпле сөйләшә һәм кеше хезмәтенә хөрмәт уяна. |
| **Төп билгеләр:** | Фигыль төшенчәсе ,нишли ? нишләде? нишләгән? нишләячәк? нишләр? сораулары. |
| **Предметара бәйләнеш:** | Әдәби уку,рус теле. |
| **Чыганаклар:** | Дәреслек:Ф.Ф.Харисов,Г.Р.Шакирова,Р.К.Сәгъдиева,Л.К.Хисмәтова. Татар теле. 3 класс. Мөстәкыйль эш өчен биремнәр. Тест 1 -В. |
| **Җиһазлау:** | Компьютер, интернет-ресурслар, интерактив такта. |
| **Эшне оештыру:** | Фронталь,индивидуаль. |
| **Дәрес тибы:** | Яңа белем һәм күнекмәләр формалаштыру |
| **Класс** | 3 |

|  |  |  |
| --- | --- | --- |
| **Дәрес этаплары:** | **Укытучы эшчәнлеге** | **Укучы эшчәнлеге** |
| **Оештыру өлеше** | -Исәнмесез,укучылар.-Хәерле көннәр сезгә! Зиһен һәм тел ачкычлары Телимен һәммәгезгә -Рәхмәт, укучылар , утырыгыз.1.Дәреснең темасы белән таныштыру.  | -Исәнмесез! -Хәерле көн! |
| **Актуальләштерү** | 1.Исем турында белемнәрне искә төшерү.1.-Нинди сүзләрне исем дип атыйлар?-Исемнәр нинди сорауларга җавап бирәләр?2. Интерактив тактада эш. Кем? соравына җавап булган сүзләрне – кызыл шакмакка, нәрсә? соравына җавап булган сүзләрне сары шакмак эченә җыябыз.3.Өй эшен тикшерү.(Кеше исемнәре белән дүрт җөмлә төзергә) 4.Сүзлек эше. I слайд: Түтәл, китмән, китмәнни. | Уйлыйлар,искә төшерәләр.1.-Исем кем? нәрсә? соравына җавап бирә; -предметны белдерә.2. Малай, бабай, очучы, сатучы, укучы, кыз – кызыл шакмак эченә; песи, агач, урман, чеби, кыш сары шакмак эченә җыела.3.Укучылар өй эшләрен укыйлар, хаталарын төзәтәләр.4.Сүзлек эшендәге сүзләр белән җөмләләр төзиләр. |
| **Физкультминутка** | Укытучы фигыльләр әйтә.Сикерә, оча, атлыйлар, кагынды, чүгәләде, каплады,куялар утыралар. | Гәүдә белән билгеле күнегүләр ясыйлар. |
| **Яңа белем һәм күнекмәләр формалаштыру** | 1.Фигыль турында белемнәр булдыру. II слайд: Картина белән эш. -Рәсемдә кемнәрне күрәсез? –Балалар нишлиләр?2.III слайд: бирелгән сүзләр арасыннан 1 нче рәт-нишли?, 2 нче рәт нишләгән?, 3 нче рәт-нишләр?соравына җавап булган сүзләрне табабыз.3. Нәтиҗә ясау. Дәреслектәге кагыйдәне уку.4. IV слайд: Кыз нишли?Фигыльләр белән җөмләләр төзетү.  | 1.-Балалар мәктәп бакчасына чыкканнар.-Алар бакчада эшлиләр. -Чөгендер алалар, җир китмәнниләр, агач кисәләр, сукмак себерәләр. 2.Тапканнан соң, һәр укучы үз почмагына бара.3.-Нишли? нишләде? нишләгән? сорауларына җавап биргән сүзләр фигыль дип атала.4.Фигыльләр белән җөмләләр төзиләр.Алсу су **сибә**, китап **укый**,бәрәңге **әрчи**. |
| **Яңа белем һәм күнекмәләрне камилләштерү** | 1.Дәреслектән 22 нче биттәге 31 нче күнегүне табыйк әле. Биремне укып чыгабыз. Нокталар урынына тиешле фигыльләрне куеп языгыз. 2. “Мәктәп китапханәсендә” дигән темага диалог төзетү. (телдән)3. **1 нче тестның –В өлешен эшләү.** Эшләп бетергәч, бер-берсенекен тикшерү. | 1.Дәреслекне ачалар,күнегүне табып биремне укыйларНокталар урынына тиешле фигыльләрне куеп язалар. 2.Фигыльләрне кулланып, рәсем буенча диалог төзиләр.3**. 1 нче тестның –В өлешен эшлиләр.** |
| **Тәрҗемә итү күнегүләре.** | 23 нче бит,32 нче күнегү. | Тәрҗемә итәләр. Җил-ветер |
| **Йомгаклау** | 1.-Бүген нинди сүз төркеме белән таныштык?-Фигыль дип нинди сүзләрне атыйлар?- Фигыль нәрсәне белдерә?2. Билгеләр кую. | -Фигыль белән.-Нишли ?нишләде? нишләгән? нишләячәк? нишләр? соравына җавап булган сүзләрне .-Эшне, хәрәкәтне, хәлне белдерә. |
| **Өй эше** | 24 нче бит,35 нче күнегү. | Көндәлеккә язалар. |
| **Саубуллашу** | -Сау булыгыз,укучылар. | - Рәхмәт,сау булыгыз. |